Publication: Magyar Közlöny
Issue: MK-2011-53 (Year: 2011, Number: 53)
Era: contemporary
Section: A Kormány 1157/2011. (V. 20.) Korm. határozata
Paragraph Index: 206

3. A Kormány tudomásul veszi a három magyar társkoordinációs prioritási terület koordinációjának költségvonzatát. A Kormány a 2012–2013. évi költségek fedezéséhez 75 millió forint hazai forrást biztosít. A Kormány felhívja az EU Duna Régió Stratégiáért felelõs kormánybiztost, a nemzetgazdasági minisztert, a nemzeti fejlesztési minisztert és a vidékfejlesztési minisztert, hogy a koordinációs rendszer mûködtetési forrásaihoz 2011–2012–2013-ban összesen szükséges további 291 millió forintot az európai uniós finanszírozási forrásokat bevonva biztosítsa. Az EU Duna Régió Stratégiáért felelõs kormánybiztos rendelkezésére bocsátott forrás a DMRS koordinációs rendszerének mûködtetésére használható fel, azon belül a magyar társkoordinációs prioritási területek koordinációs feladatainak ellátására. Felelõs: EU Duna Régió Stratégiáért felelõs kormánybiztos nemzetgazdasági miniszter nemzeti fejlesztési miniszter vidékfejlesztési miniszter Határidõ: folyamatosan

Source: https://magyarkozlony.hu/hivatalos-lapok/d8c110240179890a635c9732107b960857f3bb96/dokumentumok/80fba2f0be15dd555b911f8ec94aff2b2f9ed67e/letoltes